system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Alexandru Candiano-Popescu?
assistant
Alexandru Candiano-Popescu () a fost un avocat, ziarist și general al armatei române, fondatorul ziarelor „Perseverența” și „Democrația” și inițiatorul mișcării republicane antidinastice din 8 august 1870, cunoscută și sub denumirea de Republica de la Ploiești.

Biografie

Studii militare 
A absolvit Școala Militară de Ofițeri din București la 10 iulie 1857, ca sublocotenent de artilerie, parcurgând ierarhia militară până la gradul de căpitan. A participat (cu inima strânsă) la detronarea domnitorului Alexandru Ioan Cuza, la 11 februarie 1866. În memoriile sale el își justifică astfel acțiunea :

Republica de la Ploiești 
În 1867 a demisionat din armată, urmând studii juridice in Italia și înființând două ziare, „Perseverența” și „Democrația”. Fiind considerat un agitator politic, a fost arestat de 3 ori, inclusiv o dată în Austro-Ungaria, unde a petrecut câteva săptămâni în închisoarea din Arad.

Posedând un pronunțat spirit de frondă, în august 1870 a condus mișcarea republicană de la Ploiești împotriva lui Carol I. Mișcarea a fost înfrântă, iar el împreună cu alți 40 participanți a fost pus sub acuzare, fiind însă achitați de tribunalul din Târgoviște.

Constituirea Partidului Național Liberal 
La 24 mai 1875, Alexandru Candiano-Popescu, împreună cu Ion C. Brătianu, Mihail Kogălniceanu, A.G. Golescu, George D. Vernescu, Tache Anastasiu, C. Fusea, Anastase Stolojan, Gheorghe Chitu, C.G. Pascov, N.C. Furculescu și alții și-au pus semnăturile pe un program politic care atesta fondarea Partidului Național Liberal.

Războiul de Independență al României 
Mobilizat în 1877, a participat la Războiul pentru Independență, remarcându-se la comanda Batalionului 2 Vânători în celebrul atac pentru cucerirea redutei Grivița 1. Citându-l la ordinea de zi a armatei pentru comportarea eroică avută la comanda Batalionului 2 Vânători, generalul Alexandru Cernat, ministrul de război, aprecia faptul că acesta, înrolat ca voluntar în război, s-a oferit să conducă batalionul „nefiind chemat la comanda acestuia”. Pentru faptele sale de arme a fost avansat la gradul de locotenent-colonel și decorat cu înalte ordine și medalii.

Alte activități 
În 1879 devine prefect al poliției Bucureștiului timp de 4 luni.

Deși participase la mișcarea antidinastică, el este, între anii 1880-1892, adjutant al regelui Carol I. Această numire este comentată de Mihai Eminescu în ziarul Timpul din 9 decembrie 1880.:

În 1894 este avansat la gradul de general de brigadă.

Poet, memorialist 
A scris versuri (Când n-aveam ce face - 1866), cântece de război și un volum de memorii „Amintiri din viața-mi”.

Decorații 
Alexandru Candiano-Popescu a fost decorat cu următoarele ordine și medalii:
  Steaua României în gradul de ofițer
  Medalia Virtutea Militară de aur
  Medalia Trecerea Dunării
  Medalia Apărătorii Independenței
  Crucea Sfântului Gheorghe.

Note 
 Afacerea „Drapelul otoman” - Viața militară nr.1/2004 
 I. L. Caragiale, Boborul
 Dimitrie R. Rosetti, Dicționarul contimporanilor, Editura Lito-Tipografiei "Populara", 1897
 Din istoria poliției române - Florin N. Șinca

Referințe

Legături externe 
 Istoria ca telenovela - Patriotismul bun la toate, 21 mai 2006, Ion Cristoiu, Jurnalul Național
 Tragedia unei familii și a unei case: Candiano-Popescu, 9 februarie 2013, Oana Marinache, Adevărul

Nașteri în 1841
Nașteri pe 27 ianuarie
Decese în 1901
Decese pe 15 iunie
Autori români
Decorați cu Crucea Trecerea Dunării
Decorați cu Medalia Apărătorii Independenței
Decorați cu Ordinul Sfântul Gheorghe clasa IV
Decorați cu Ordinul Steaua României
Decorați cu Virtutea Militară
Detronarea domnitorului Alexandru Ioan Cuza
Grupul fondator al Partidului Național Liberal
Generali români din secolul al XIX-lea
Jurnaliști români
Membri ai Partidului Național Liberal
Memorialiști români
Militari români în Războiul pentru Independență
Prefecți de poliție români